King Hu

**King Hu** (også kjent som **King Wu**, , jyutping *Wu4 Gam1-cyun4 *; født 29. april 1931 i Beijing; død 14. januar 1997 i Taipeh, Taiwan) var en kinesisk filmregissør og manusforfatter som virket i Hongkong og Taiwan.

## Bakgrunn og virke
Hus bestefar var guvernør av Henan mot slutten av Qingdynastiets tid. I 1949 emigrerte King Hu til Hongkong. Der, etter veksling mellom flere jobber, begynte han i 1958 i Shaw Brothers Studio, som *set*-arbeider, skuespiller, manusforfatter og regiassistent. Han samarbeidet med regissør Li Han-Hsiang blant annet om den populære filmen  *[[The Love Eterne]]* (1963).

I 1965 regisserte Hu sin første film: *Sons of the Good Earth*. Hans andre film, *[[Come Drink With Me]]*, ble i 1966 en stor suksess og ble med tiden en kultklassiker innen *wuxia*sjangeren. Dette gjennomgrudde gjorde det mulig for Hu å forlate *Shaw Brothers*. I 1967 kom nok en fremgangsrik *wuxia*,  *[[Dragon Gate Inn]]*, innspilt på Taiwan.

1969 begynte arbeidet med *[[A Touch of Zen]]*, som ikke ble ferdig før i 1971. Denne filmen er i ettertid blitt betraktet som King Hus mesterverk, og ble premiert ved blant annet Filmfestivalen i Cannes. Etterpå regisserte Hu både for Shaw Brothers og i et eget produksjonsselskap, men ingen av dem gjorde det så godt som hans tidligere wuxiafilmer *Come Drink With Me*, *Dragon Gate Inn* og *A Touch of Zen*, trass i en del gode anmeldelser.

I 1990 prøvde King Hu seg på et comeback i wuxia-sjangeren med filmen *Swordsman*. Etter et sammenstøt med produsenten av filmen *[[Tsui Hark]]* forlot han produksjonen, slik at filmen måtte gjøres ferdig uten ham. Ikke desto mindre nevnes han i *Swordsman*s sluttkrediteringer.

De siste ti år av livet tilbragte han i Los Angeles. Han døde av slag i Taiwan under forberedelsene til en ny film.

## Stil og innflytelse
King Hus tidlige *[[wuxia]]*-filmer har senere oppnådd en slags kultstatus. De fikk betydelig innflytelse innen østasiatisk film. Dette gjelder allerede *Come Drink With Me*, som nok var i stor grad «Shaw Brothers-stil», men hadde mye som skulle regnes som typiske King Hu-elementer. Men særlig *Dragon Gate Inn* og *A Touch of Zen* var filmer hvorved Hu revolusjonerte *wuxia*filmen. Kampscenene fikk en hittil ukjent intensitet. Men samtidig var de mer realistiske, trass i bruken av voldsomme koreografiske grep som fikk frem slosskjempenes overnaturlige krefter. Inspirert av den kinesiske opera betraktet Hu kampen som en form for dans. Derfor kunne Cheng Pei-pei ende opp med en pris for danseprestasjonene i *Come Drink With Me*. Et annet eksempel på slike kampscener er kampen i bambusskogen i *A Touch of Zen*.

En annen særegenhet hos Hu er heltinnene; kvinnene opptrådte med samme hardhet som de mannlige helter, men uten å miste sin femininitet. Hu regnes som oppdageren av de kvinnelige kampfilmtalentene Cheng Pei-pei (*Come Drink With Me*), Polly Kuan (*Dragon Gate Inn*) og Hsu Feng (*A Touch of Zen*).

Mange, kanskje alle, av de direkte påfølgende årtiers *wuxia*filmer kan sies å være tungt påvirket av King Hu, som for eksempel *[[Tiger and Dragon]]* og *[[House of Flying Daggers]]*.

## Filmografi
### Skuespiller
* 1953: Laughter and Tears
* 1963: The Love Eterne
* 1964: The story of Sue San

### Regi
* 1965: Sons of the Good Earth
* 1966: Come Drink with Me (大醉侠, *Da zui xia*)
* 1967: Dragon Gate Inn (龙门客栈, *Long men ke zhen*)
* 1970: Anger (Episode in The Four Moods)
* 1971: A Touch of Zen (侠女, *Hsia nu*)
* 1973: The Fate of Lee Khan (迎春阁之风波, *Ying chun ge zhi Fengbo*)
* 1975: The Valiant Ones (忠烈图, * Chung lieh t'u)
* 1979: [[Raining in the Mountains]] (空山灵雨, *Kong shan ling yu*)
* 1979: [[Legend of the Mountains]] (山中传奇, *Shan-chung ch'uan-ch'i*)
* 1981: [[The Juvenizer]]
* 1983: All the King's Men ( (片名]天下第 , *Tianxia diyi*)
* 1983: [[The Wheel of Life]]  (大轮回, *Da lunhui*)
* 1990: [[The Swordsman]] (笑傲江湖, *Xiao ao jiang hu*)
* 1991: [[Painted Skin]] (画皮之阴阳法王, *Hua pi zhi yinyang fawang'')

## Referanser


## Eksterne lenker
* 
* Senses of Cinema - King Hu
* A Brief Biography
* Tekst om King Hu som skuespiller, hos critic.de